नई दिल्ली. राष्ट्रीय राजधानी दिल्ली के रोहिणी में चल आध्यात्मिक विश्वविद्यालय के वकिल द्वारा महिलाओं के लेकर हाई कोर्ट में दिए एक तर्क पर सोमवार को भारी हंगामा हो गया. फरार चल रहे संचालक बाबा वीरेंद्र देव के वकील ने कोर्ट में कहा कि ‘नारी नरक का द्वार हैं इसलिए हमें उन्हें कैद करके रखना होगा.’ वकील के इस बयान के बाद हाई कोर्ट में हंगामा शुरू हो गया. कोर्ट रूम में मौजूद दिल्ली महिला आयोग की प्रमुख स्वाति मालीवाल समेत सभी महिला वकीलों ने इस टिप्पणी पर आपत्ति दर्ज कराई. इस बयान के बाद चीफ जस्टिस ने वकील को तुरंत कोर्ट रूम से बाहर निकाल दिया.